OpenLLM-France/wikimedia huggingface dataset:
# Mirador de Nas

El Mirador de Nas és un mirador situat al terme de Nas, al capdamunt del poble d'Olià, municipi de Bellver de Cerdanya. El seu nom prové del fet que aquest mirador està situat al poble de Nas.

## Situació i accés

El mirador es troba a 1225 m d'alçada, a l'entrada de poble Nas, al marge dret de la carretera de Nas. Està situat a la muntanya del Serrat de Nas, des del qual s'aprecien unes increïbles vistes de la plana de la Cerdanya, el poble d'Olià situat just a sota, la Serra del Cadí i el conjunt de cims que tanquen la comarca pel nord. Es catalogat com un dels millors i més extraordinaris miradors de la comarca.
El mirador compta amb un banc, una zona de terra segura i una barana amb un plafó interpretatiu del paisatge. Com a característica principal i com es pot apreciar a la fotografia, hi ha una gran roca massissa de color calcari.
És ubicat a Nas: al poble, cal pujar per la carretera de Nas passant abans pels pobles d'Olià, Santa Eugènia, Pi i Bellver de Cerdanya. La mateixa carretera parteix de Bellver de Cerdanya des de la lv-4033. En tots els trams la carretera està asfaltada.

## Vegeu també

* Roc Teixó (Olià)

## Referències

* ↑ «Llocs d'Interès - Bellver de Cerdanya i pobles». Arxivat de l'original el 2020-02-17. [Consulta: 17 octubre 2018].
* 1 2 Lorenzo Gibert, Cecília. 501 llocs de silenci que has de conèixer abans de morir. ARA LLIBRES, 2010. ARA LLIBRES, 2010, 17/10/2018. ISBN 8492907339, 9788492907335.
# George Don

George Don (29 d'abril de 1798 – 25 de febrer de 1856) fou un botànic escocès.
George Don nasqué a Doo Hillock, Forfar, Angus, Escòcia. El seu pare, que també es deia George Don, fou Superintendent del Royal Botanic Garden Edinburgh el 1802. George era el germà gran de David Don, també botànic. El jove George Don, l'any 1821 va ser enviat al Brasil, el Carib i Sierra Leone per a recollir espècimens per a la Royal Horticultural Society.
La principal obra de Don són els quatre volums de A General System of Gardening and Botany, publicats entre 1832 i 1838 (sovint citats com Gen. Hist., una abreviació del seu t'tol alternatiu: A General History of the Dichlamydeous Plants). Revisà el primer suplement a l'obra de Loudon Encyclopaedia of Plants, i proporcionà a la Linneana els arranjaments de l'obra de Loudon Hortus Britannicus. També va escriure una monografia del gènere Allium i de Combretum. Morí a Kensington, Londres.
Entre les espècies de plantes a les que Don va donar nom es troben:
* Acacia cyclops G.Don Coastal Wattle
* Acacia deltoidea G.Don
* Acacia holosericea G.Don Candelbra Wattle
* Acacia podalyriifolia G.Don
* Acacia rigens G.Don Nealie
* Catharanthus roseus (L.) G.Don Pink Periwinkle
* Daviesia physodes G.Don
* Isotoma scapigera (R.Br.) G.Don Long-scaped Isotome
* Lagunaria patersonia (Andrews) G.Don
* Ludwigia hyssopifolia (G.Don) Exell
* Modiola caroliniana (L.) G.Don
* Sagina maritima G.Don
* Sphenotoma squarrosum (R.Br.) G.Don
* Swainsona formosa (G.Don) Joy Thomps.
* Viola pedatifida G.Don Prairie violet

## Referències

* Hall, Norman. Botanists of the Eucalypts. CSIRO, Melbourne, 1978. ISBN 0-643-00271-5.
* ↑ Es poden consultar els tàxons descrits per aquest autor a International Plant Names Index (anglès)

## Bibliografia

* A general history of the dichlamydeous plants etc. by George Don in the Biodiversity Heritage Library
* A general system of gardening and botany. Founded upon Miller's Gardener's dictionary, and arranged according to the natural system. 1831–1838
# Jiangsu FC

El Jiangsu FC (xinès: 江苏足球俱乐部, pinyin: Jiangsu), anteriorment anomenat Jiangsu Sainty FC (2000–2016) i Jiangsu Suning FC (2016–2021), fou un club de futbol professional xinès amb seu a Nanjing, Xina, que participà en la Superlliga xinesa. Els seus partits a casa els jugaven al Nanjing Olympic Sports Center. L'equip va ser fundat el 1958 com a equip provincial de Jiangsu. Va ser dissolt el 2021. El seu propietari era el Suning Appliance Group.

## Noms

En diverses ocasions va canviar de nom, fet normal en equips antics.
* 1958-1993: Team of Jiangsu Province (江苏省代表队)
* 1994-1995: Jiangsu Maint (江苏迈特)
* 1995-1995: Jiangsu FC (江苏队)
* 1996-2000: Jiangsu Jiajia (江苏加佳)
* 2000-2016: Jiangsu Sainty (江苏舜天)
* 2016–2021: Jiangsu Suning (江苏舜天)
* 2021–2021: Jiangsu Football Club (江苏足球俱乐部)

## Palmarès

* Lliga xinesa de futbol:
** 2020
* Copa xinesa de futbol:
** 2015
* Supercopa xinesa de futbol:
** 2013
* Segona Divisió de la Xina:
** 1992, 2008
* Tercera Divisió de la Xina:
** 1997

## Referències

* ↑ Error: hi ha títol o url, però calen tots dos paràmetres.«» (en xinès). China FA, 04-01-2016. Arxivat de l'original el 31 octubre 2016. [Consulta: 6 juny 2016].
* ↑ «China - List of Champions». rsssf.com. [Consulta: 16 desembre 2017].
* ↑ «China List of Cup Winners», 02-09-2015. Arxivat de l'original el 2022-08-19. [Consulta: 9 novembre 2015].

## Enllaços externs

* Web oficial de la Superlliga xinesa
# La Farga (Arbúcies)

La Farga és una farga habilitada com a taller d'Arbúcies (Selva) inclosa a l'Inventari del Patrimoni Arquitectònic de Catalunya.

## Descripció

Es tracta d'un edifici de planta rectangular, tres pisos i golfes, amb coberta a dues vessants a laterals. Es troba en molt mal estat. Les obertures de la façana principal són de diferents mides, a la planta baixa, estan tapiades i una d'elles conserva la llinda de fusta. Al primer pis hi ha dos balcons i una de les finestres, molt destrossada és d'arc rebaixat. Al segon pis les finestres són rectangulars amb arc de descàrrega de rajol i destaquen les obertures circulars, també de rajol, del tercer pis. Del parament, s'aprecia la meitat dreta de la façana de rajol i l'esquerra de maçoneria amb alguna part arrebossada i pintada de blanc.
L'interior de l'edifici es troba en ruïnes i part de la teulada i d'algun sostre ha caigut. Al costat esquerre, hi ha una dependència adossada, de planta rectangular que tal com la pintura de la façana indica havia sigut un taller de carrosseries, construït l'any 1936. La teulada és d'uralita i les obertures metàl·liques. Es tracta d'una construcció més moderna que l'edifici original.
A la part del darrere, hi ha la bassa coneguda com a Bassa de la Farga.

## Història

L'edifici és una antiga farga d'aram documentada per Zamora a finals del segle xviii. Actualment pertany a la família Garolera però prové de la fundació J.L Lambert, que l'any 1846 la refundà, construint edificacions i eixamplant la séquia existent. Va funcionar dins el 1873 i posteriorment fou, successivament, una blanqueria de pells, una fàbrica de plumilles, tornaria, i una de carrosseries (primer “Can Gelada” i després “Can Beules”), fins que es va tancar. En resten la bassa i diverses edificacions annexes.

## Referències

* 1 2 3 4 «La Farga». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 24 setembre 2017].
# Chenopodium californicum

Chenopodium californicum és una espècie de la família de les Amarantàcies que es distribueix per sud-oest dels Estats Units i el nord-oest de Mèxic. És una planta bulbosa que generalment es troba als llocs oberts de sorra i sòls d'argila.

## Referències

* ↑ «Chenopodium californicum» a The Plant List. Data consulta: 12 de maig de 2014.

## Enllaços externs

* Jepson Manual Treatment
* Flora de Nord-amèrica
* Galeria de fotos
# Roser Clavell Soldevila

Roser Clavell Soldevila (Barcelona, 6 d'abril de 1961), va ser la primera secretària general de DIPLOCAT, des de la creació de l'entitat, el 20 de novembre de 2012, fins que va ser substituïda en el càrrec per Albert Royo Mariné el febrer de 2013. Roser Clavell havia estat prèviament secretària general del Patronat Catalunya Món des de juliol de 2008 i amb el canvi de nom i d'estatuts de l'entitat n'esdevindria la primera secretària general.
Anteriorment, entre els anys 2004 i 2007, havia estat cònsol del Regne Unit a Barcelona.
Roser Clavell Soldevila és llicenciada en Dret per la Universitat de Barcelona. Del 2004 al 2007 va ser cònsol britànica al consolat general del Regne Unit a Barcelona. A partir del 2007 seria secretària d'afers exteriors a la Generalitat de Catalunya. Després de ser cessada del càrrec de secretària general de Diplocat, Roser Clavell va esdevenir gerenta del club nàutic de Sant Feliu de Guíxols.

## Referències

* ↑ «Resultats i fitxa». [Consulta: 15 novembre 2019].
* ↑ «Govern.cat - Generalitat de Catalunya». [Consulta: 15 novembre 2019].
* ↑ «Roser Clavell, nova secretària general del Patronat Catalunya Món» (en catalan). [Consulta: 15 novembre 2019].
* ↑ E.A. «Roser Clavell, nova gerent del Club Nàutic de Sant Feliu - 06 nov 2014». [Consulta: 15 novembre 2019].
# Cota de la Croix Neuve

La cota de la Croix Neuve és un port de muntanya que corona als 1.084 msnm i que es troba al damunt la vila de Mende, a la Losera. Des del 2005 un petit tram de l'ascensió és anomenada Montée Laurent Jalabert, en record a la victòria que Laurent Jalabert va obtenir en la 12a etapa del Tour de França de 1995. Des de Mende la cota té 3,1 quilòmetres de llargada, a una mitjana del 10,1%.

## Aparicions al Tour de França

La cota de la Croix Neuve ha estat superat en sis edicions pel Tour de França, sent la primera el 1995 i la darrera el 2022.
| Any | Etapa | Categoria | Inici etapa | Final etapa | Primer al cim |
| 2022 | 14 | 2 | Saint-Étienne | Mende | Michael Matthews (AUS) |
| 2018 | 14 | 2 | Saint-Paul-Trois-Châteaux | Mende | Omar Fraile (FRA) |
| 2015 | 14 | 2 | Rodés | Mende | Thibaut Pinot (FRA) |
| 2010 | 12 | 2 | Lo Peatge de Pisançon | Mende | Joaquim Rodríguez (CAT) |
| 2005 | 18 | 2 | Albi | Mende | Marcos Serrano (ESP) |
| 1995 | 12 | 2 | Sant-Etiève | Mende | Laurent Jalabert (FRA) |

## Altres curses

Aquesta ascensió ha estat emprada en altres curses ciclistes, com ara el Gran Premi del Midi Libre, el Tour del Llenguadoc-Rosselló, el Tour de l'Avenir, el Tour del Gavaudan o la París-Niça.

## Referències

* ↑ Alberto Contador va ser el primer en coronar la cota, però una posterior sanció per dopatge anul·là tots els resultats obtinguts en aquesta edició del Tour, per la qual cosa Joaquim Rodríguez, segon al cim, passà a encapçalar el seu pas.
# Càrrec de confiança

Un càrrec de confiança és una plaça laboral que cobreix un polític; aquest supleix els dèficits del càrrec electe, no figura a cap llista electoral i ha estat elegit per elecció directa segons es dictamini dins la disciplina de partit. Per tant, no ha passat cap prova que avali l'aptitud de l'individu per desenvolupar la seva tasca. El seu contracte és temporal subjecte als canvis polítics.

## Vegeu també

* Càrrecs de confiança i professionalitat, Bloc de Xavier Febrer i Claveras.
* Contractació d'un càrrec de confiança Arxivat 2007-07-10 a Wayback Machine., Bloc de David Puig.
# Còssifa ventreblanc

El còssifa ventreblanc (Cossyphicula roberti) és una espècie d'ocell de la família dels muscicàpids (Muscicapidae), monotípica dins del gènere Cossyphicula. Es troba a l'oest del Camerun, a l'illa de Bioko i la selva montana de la falla Albertina. Habita els boscos tropicals i subtropicals de frondoses humits i de l'estatge montà. El seu estat de conservació és considerat de risc mínim.

## Referències

* ↑ Fundació Barcelona Zoo; Institut Català d’Ornitologia; TERMCAT, Centre de Terminologia. «còssifa ventreblanc». Diccionari dels ocells del món. TERMCAT. [Consulta: 17 gener 2021].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 700. ISBN 978-84-16728-37-4.
* ↑ BirdLife International. «White-bellied Robin-chat. Cossyphicula roberti» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 17 gener 2021].
# Còssifa de coroneta blanca

El còssifa de coroneta blanca (Cossypha albicapilla; Syn.: Cossypha albicapillus) és una espècie d'ocell paseriforme de la família dels muscicàpids pròpia de l'Àfrica subsahariana septentrional. El 2016, el seu estat de conservació era en risc mínim.

## Distribució i hàbitat

S'estén per una franja que va d'oest a est des d'Àfrica occidental fins a Etiòpia; distribuït per Benín, Burkina Faso, Costa d'Ivori, Camerun, Gàmbia, Ghana, Guinea, Guinea Bissau, Mali, Niger, Nigèria, República Centreafricana, Senegal, Sierra Leone, Sudan del Sud, Togo i Etiòpia. El seu hàbitat natural són les sabanes i les zones de matoll humit.

## Referències

* ↑ Comissió dels Noms dels Ocells en Català. Diccionari dels ocells del món: Ocells no passeriformes. Fundació Barcelona Zoo; Institut Català d'Ornitologia; TERMCAT, Centre de Terminologia
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 701. ISBN 978-84-16728-37-4.
* ↑ BirdLife International «White-crowned Robin-chat. Cossypha albicapillus». Llista Vermella d'Espècies Amenaçades de la UICN. Unió Internacional per a la Conservació de la Natura, 2016 [Consulta: 3 octubre 2021].
# Cyprinodon bobmilleri

Cyprinodon bobmilleri és una espècie de peix de la família dels ciprinodòntids i de l'ordre dels ciprinodontiformes.

## Morfologia

Els mascles poden assolir els 3,5 cm de longitud total.

## Distribució geogràfica

Es troba a Nord-amèrica: Mèxic.

## Referències

* ↑ BioLib (anglès) i (txec)
* 1 2 «Cyprinodon bobmilleri» (en anglès). FishBase. Froese, Rainer; Pauly, Daniel (editors).
# Daniel Koprivcic

Daniel Koprivcic (nascut el 3 d'agost de 1981) és un futbolista neozelandès que actualment juga per l'Auckland City del Campionat de Futbol de Nova Zelanda. Tot i que nasqué a Croàcia ha viscut la majoria de la seva vida a Nova Zelanda i oficialment és neozelandès.

## Trajectòria esportiva

Va jugar pel Waitakere United entre el 2006-2009 i va formar part de les plantilles del club que jugarien en el Campionat del Món de Clubs de la FIFA de 2007 i en el Campionat del Món de Clubs de la FIFA de 2008. Koprivcic va jugar 54 partits amb el club i marcà 17 gols.
Koprivcic va ser transferit a l'Auckland City el 2009. Des del 2009 ha jugat en una seixantena partits i ha marcat una trentena de gols. A més, es va convertir en l'únic neozelandès en jugar en tres Campionats del Món de Clubs de la FIFA seguits, quan hi participà en l'edició del 2009. Va participar per quart cop en el Campionat del Món de Clubs de la FIFA quan va jugar contra el Kashiwa Reysol en l'edició del 2011 en un partit que acabà 2 a 0 per l'equip japonès.

## Palmarès

* Lliga de Campions de l'OFC (4): 2007, 2007-08, 2010-11, 2011-12.
* Campionat de Futbol de Nova Zelanda (1): 2007-08.

## Referències

* 1 2 3 4 (anglès) «Daniel Koprivcic – Player profile». Transfermarkt.co.uk. [Consulta: 03/03/2012.]
* ↑ (anglès) «New Zealand – D. Koprivcic – Profile with news, career statistics and history». Soccerway.com. [Consulta: 03/03/2012.]
* ↑ (anglès) «Third time lucky for Koprivcic Arxivat 2010-05-23 a Wayback Machine.». FIFA.com. [Publicació: 15/12/2009.] [Consulta: 03/03/2012.]
* ↑ (anglès) Coerts, Stefan: «Club World Cup: Auckland City Striker Daniel Koprivcic Delighted With Win Against Al Ahly». Goal.com. [Publicació: 15/12/2009.] [Consulta: 03/03/2012.]
* ↑ (anglès) «FIFA Player Statistics: Daniel Koprivcic Arxivat 2012-11-10 a Wayback Machine.». FIFA.com. [Consulta: 03/03/2012.]
* ↑ «El Kashiwa derrota l'Auckland (2-0) i s'enfrontarà al Monterrey als quarts del Mundial de Clubs». Ara.cat. [Publicació: 08/12/2011.] [Consulta: 03/03/2012.]

## Vegeu també

* Futbol a Croàcia
* Futbol a Nova Zelanda
* Campionat de Futbol de Nova Zelanda

## Enllaços externs

* (anglès) Informació sobre Daniel Koprivcic a la pàgina web oficial de la FIFA Arxivat 2012-11-10 a Wayback Machine.
* (anglès) Informació sobre Daniel Koprivcic a transfermarkt.co.uk
# Daniel Kleitman

Daniel J. Kleitman (Nova York, 4 d'octubre de 1934) és un matemàtic nord-americà especialitzat en combinatòria. Kleitman tracta de combinatòria (teoria de gràfics) amb aplicacions relacionades amb la Investigació d'operacions.
Kleitman va estudiar física en Universitat de Cornell (Bachelor 1954) i la Universitat Harvard, on va rebre el seu Màster el 1955 i al 1958 i amb Julian Schwinger va doctorar-se en un treball sobre les Propietats estàtiques de partícules de Fermi pesades; la dispersió de nucleó-deutron a altes energies. Durant el seu postdoctorat va estar de 1958-1959 a la Universitat de Copenhaguen. De 1960 a 1966 va ser professor adjunt de física a la Universitat de Brandeis. Allí va canviar, per la influència de Paul Erdős, el seu camp de treball a les matemàtiques i va publicar diverses vegades amb ell. El 1966 es va convertir en professor associat i, el 1969, professor de matemàtiques al Massachusetts Institute of Technology (MIT). De 1979 a 1984 va ser cap de la Facultat.
Va ser consultor matemàtic per a la pel·lícula Good Will Hunting. Amb alguns altres matemàtics (Ronald Graham, Douglas West, George B. Purdy, Paul Erdös, Fan Chung) va publicar sota el pseudònim G. W. Peck des de 1979. De 1975 a 1982 va ser redactor de la revista J. Mètodes algebraics i discretes de la SIAM. Forma part de la Acadèmia Americana de les Arts i les Ciències (des de 1973) i l'Acadèmia de Ciències de Nova York. Entre els seus estudiants de doctorat hi ha Stephen Altschul i Michael Saks.

## Referències

* ↑ Dades biogràfiques sobre: "American Men & Women of science". Un directori biogràfic dels líders d'avui en Física, Biologia i Ciències Afins Volum 4: J - 22a edició L. .. Gale Group, Detroit MI u. a. 2005, ISBN 0-7876-7396-X.
* ↑ Projecte Genealogia Matemàtiques
* ↑ Revisió de caça de la voluntat per Mark Saul, Avisos AMS, No. 4, 1998, pdf, amb una secció de La meva carrera de Kleitman al cinema. Sheldon Glashow, amb qui és per matrimoni, l'havia recomanat als guionistes. Kleitman també apareix per poc temps com un extra de la pel·lícula.

## Enllaços externs

* Pàgina d'inici al MIT
# Darius Vilàs i Fernández

Darius Vilàs i Fernández (Barcelona, 1880 - 1950) va ésser un pintor decorador i gravador.
Estudià a l'Escola de Belles Arts de Llotja i completà estudis a Roma i a París.
Les seues primeres obres a l'oli consisteixen en paisatges pirenencs i de la Costa Brava. Després s'especialitzaria en la decoració mural i en l'art religiós.
Realitzà, per encàrrec del milionari nord-americà Charles Deering, la decoració del presbiteri i la cúpula de la capella del Santíssim, de l'església parroquial de Sitges. També són seus els gran plafons a l'oli que decoren el menjador del Palau March, a Palma. El 1910 va fer un vitrall modernista per a la capella de la Immaculada Concepció de la basílica de Montserrat, dissenyada per Josep Maria Pericas.
Moltes de les seues obres religioses foren destruïdes arran de la darrera guerra civil espanyola.
Fou membre actiu del Cercle Artístic de Sant Lluc.

## Referències

* ↑ Molas i Rifà, 1998, p. 31.

## Bibliografia

* Molas i Rifà, Jordi. Guia oficial de Montserrat. Barcelona: Publicacions de l'Abadia de Montserrat, 1998. ISBN 8478269460 [Consulta: 23 febrer 2014].
* Mas i Peinado, Ricard. Els artistes catalans i la publicitat (1888-1929). Barcelona: Parsifal Edicions, 2002. ISBN 84-95554-16-X plana 111.
# Dariusz Rudnicki

Dariusz Rudnicki (Dzierżoniów, voivodat de Baixa Silèsia, 28 de juny de 1981) va ser un ciclista polonès, professional del 2001 al 2012.

## Palmarès

* 2002
** Vencedor d'una etapa al FBD Insurance Rás
* 2003
** Campió de Polònia en ruta sub-23
** 1r a la Dookoła Mazowsza
* 2004
** Vencedor d'una etapa a la Cursa de la Solidaritat Olímpica
* 2005
** Vencedor d'una etapa al Bałtyk-Karkonosze Tour
** Vencedor d'una etapa a la Dookoła Mazowsza
* 2009
** Vencedor d'una etapa a la Dookoła Mazowsza

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Dariusz Dziekanowski

Dariusz Dziekanowski (Varsòvia, 30 de setembre de 1962), conegut com a Jacki Dziekanowski, és un exfutbolista polonès de la dècada de 1980.
Fou 62 cops internacional amb la selecció polonesa amb la qual participà en la Copa del Món de Futbol de 1986. Pel que fa a clubs, defensà els colors de Polonia Warszawa, Gwardia Warszawa, Widzew Łódź, Legia Varsòvia, Celtic FC i Bristol City FC.

## Palmarès
### Widzew Łódź

* Copa polonesa de futbol: 1985

### Legia Varsòvia

* Ekstraklasa: 1994
* Copa polonesa de futbol: 1989, 1994

## Referències

* ↑ Dariusz Dziekanowski Fitxa i estadístiques a la FIFA
* ↑ Dariusz Dziekanowski: Fitxa a 90minut.pl
* ↑ «Dariusz Dziekanowski» (en polish). 90 Minut. [Consulta: 21 gener 2010].
* ↑ «Jacki Dziekanowski and Brian Tinnion are among Bristol City stars returning for Gerry Gow's match». thisisbristol.co.uk, 18-05-2012. Arxivat de l'original el 21 maig 2012. [Consulta: 3 juny 2013].
* ↑ Perfil a hugmansfootballers.com
# Cyd Hayman

Cyd Hayman (Chippenham (Wiltshire), 1 de maig de 1944) és una actriu anglesa.
Va aparèixer a les pel·lícules: Percy (1971), Rogue Male (1976), El factor humà (1979), The Godsend (1980) i Mask of Murder (1985). Pel seu paper a The Godsend va guanyar el Premi a la millor actriu al XIII Festival Internacional de Cinema Fantàstic i de Terror de 1980.
Els seus crèdits televisius inclouen Adam Adamant Lives!, The Two Ronnies, Manhunt, Clochemerle, The Persuaders!, The Lotus Eaters, Special Branch, Space: 1999, Tales of the Unexpected i Lame Ducks.

## Filmografia

* Percy (1971)
* Rogue Male (1976)
* El factor humà (1979)
* The Godsend (1980)
* Mask of Murder (1985)

## Referències

* ↑ «Cyd Hayman». BFI.
* ↑ «Cyd Hayman | Theatricalia».
* ↑ «Cyd Hayman | Movies and Filmography».
* ↑ El yugoslavo Bulajic, premiado, La Vanguardia, 12 d'octubre de 190
* ↑ «Cyd Hayman».
* ↑ «Cyd Hayman».
# Cydalima

Cydalima és un gènere d'arnes de la família Crambidae.

## Taxonomia

* Cydalima capriniodes (Hampson, 1912)
* Cydalima decipiens (Hampson, 1912)
* Cydalima diaphanalis (Walker, 1866)
* Cydalima joiceyi (Janse, 1924)
* Cydalima laticostalis (Guenée, 1854)
* Cydalima mysteris Meyrick, 1886
* Cydalima perspectalis (Walker, 1859)
* Cydalima pfeifferae (Lederer, 1863)
* Cydalima violalis E. Hering, 1901

## Referències

* ↑ «GlobIZ search». Global Information System on Pyraloidea. [Consulta: 21 febrer 2019].
# De Beauvoir (cràter)

De Beauvoir és un cràter d'impacte en el planeta Venus de 52,5 km de diàmetre. Porta el nom de Simone de Beauvoir (1908-1986), escriptora francesa, i el seu nom va ser aprovat per la Unió Astronòmica Internacional el 1991.

## Referències

* ↑ «de Beauvoir». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# De Beers

De Beers és una família d'empreses que domina els sectors del diamant, l'extracció de diamants, el comerç de diamants i la fabricació industrial de diamants. De Beers es dedica a totes les categories de la indústria d'extracció de diamants: extracció a cel obert, sota terra, a gran escala a mars luvials, costaners i de profunditat. La mineria té lloc a Botswana, Namíbia, Sud-àfrica i Canadà.2019
Depèn de De Beers, la comercialitzadora Diamond Trading Company.

## Referències

* 1 2 García Sotelo, Gilda M. Razones y sinrazones sobre las niñas soldados. 1e ed. Madrid: Sepha, 2006, p. 60. ISBN 84-934837-4-5.
* ↑ «Exploration and mining». The De Beers Group. Arxivat de l'original el 2009-09-18. [Consulta: 17 juliol 2010].

## Enllaços externs

* Lloc web oficial del Grup De Beers (anglès)
* Lloc web oficial canadenc de De Beers (anglès)
* Lloc web oficial de Debswana (anglès)
* Lloc web oficial de Namíbia (anglès)
# De Andreis

«De Andreis» té aquests significats:
* Ester de Andreis, escriptora italo-espanyola.
* Fernando de Andreis, polític argentí.
* Fàbrica G. de Andreis, antiga empresa dedicada a la fabricació d'envasos metàl·lics
* Andreis, municipi italià.
# De Ayala (cràter)

De Ayala és un cràter d'impacte en el planeta Venus de 19 km de diàmetre. Porta el nom de Josefa de Ayala (1630-1684, pintora espanyola, i el seu nom va ser aprovat per la Unió Astronòmica Internacional el 1994.

## Referències

* ↑ «de Ayala». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus